google/wiki40b huggingface dataset:
חרוסת

חֲרוֹסֶת, הנמצאת בקערת ליל הסדר, היא מטבל מתוק שבו מטבילים את המרור הנאכל בליל הסדר לזכר הטיט.

מקור המנהג

במשנה (משנה, מסכת פסחים, פרק י', משנה ג') מובאת מחלוקת האם אכילת חרוסת בליל הסדר היא מצווה מדברי סופרים או שכלל איננה מצווה. לדעת תנא קמא, אין אכילת החרוסת מצווה, ותפקידה רק כדי להפיג את טעמה המריר של החזרת (או כדי להרוג סוג של תולעת הקיים בחזרת). לדעת רבי אלעזר ברבי צדוק אכילת החרוסת בליל הסדר היא מצווה, ומבואר במדרש ובתלמוד כי הוא זכר לעץ התפוח (שתחתיו לפי המדרש, היו יולדות נשות עם ישראל את ילדיהן במצרים כדי שלא יזוהו), או זכר לטיט שאותו היו צריכים להכין ולבנות עמו את עבודת הכפייה שהייתה מוטלת על היהודים במצרים.

השימוש בליל הסדר

בחרוסת משתמשים לשם טיבול המרור בליל הסדר. בקשר לדין הטבילה קיימים מספר מנהגים: טיבול כל קלח המרור בחרוסת או רק מקצתו וכן קיימת מחלוקת במנהגים האם לנער את החרוסת באופן שיישאר רק טעמה על המרור ויש שלא הצריכו לנער. יהודי תימן נוהגים להטביל גם את הכרפס בחרוסת.
בארבע הקושיות הפותחות את ההגדה של פסח, מה נשתנה, נכללת השאלה מדוע מטבילים בליל הפסח שתי פעמים: כרפס ומרור, ואילו הטבילה בחרוסת אינה מוזכרת (כטבילה נפרדת).
אמריקה מוביל

אמריקה מוביל (América Móvil, נסחרת בבורסה: BMV: AMX,‏ NYSE: AMX,‏ NASDAQ: AMOV,‏ BMAD: AMXL) הוא תאגיד טלקומוניקציה מקסיקני אשר משרדיו הראשיים במקסיקו סיטי, מקסיקו. הוא תאגיד התקשורת האלחוטית הרביעי בעולם במונחי משתמשים ואחד התאגידים הגדולים בעולם בכלל.
התאגיד, בבעלותו של קרלוס סלים, מספק שירותי תקשורת אלחוטית לכ-289 מיליון משתמשים ומעל 34 מיליון קווי תקשורת חוטית.
התאגיד מעסיק מעל 150,000 עובדים, ולו חברות בת רבות כגון Page Plus Cellular, Telmex, Claro, Telcel, TracFone Wireless.
מסנן Raised cosine

מסנן ה-Raised cosine הוא מסנן בשימוש תדיר בעיצוב פולסים בתקשורת דיגיטלית עקב יכולתו למזער את תופעת הפרעה-בין-סימבולים (Intersymbol Interference). שמו של המסנן נובע מהעובדה כי החלק הלא מאופס שלו בספקטרום בצורתו הפשוטה ביותר () היא פונקציית קוסינוס, 'מורמת' לשבת מעל ציר התדר ( האופקי).

יישום

כאשר נעשה שימוש כדי לסנן זרם סימבולים, למסנן נייקוויסט יש תכונה של ביטול ISI, מפני שתגובתו להלם היא אפס לכל  (כאשר  הוא מספר טבעי), פרט ל- .
לכן, אם הגל המועבר נדגם כראוי במקלט, הסימבול המקורי יכול להיות משוחזר בשלמותו.
ריימונד פייסט

חייו

ריימונד אי. גונזלס השלישי נולד ב-1945 בלוס-אנג'לס וגדל בדרום קליפורניה. כשאמו נישאה מחדש, הוא אימץ את שם המשפחה של אביו המאמץ, פליקס אי. פייסט. פייסט סיים תואר ראשון בהצטיינות ב-1977 באמנות ותקשורת ב-אוניברסיטת קליפורניה בסן דייגו. בעת לימודיו, פייסט החל לפתח רעיון לכתוב ספר על נער שהופך לקוסם. הוא כתב את הספר שנתיים לאחר מכן, והספר יצא לאור על ידי הוצאת דאבלדיי. פייסט מתגורר כיום עם ילדיו בסן-דייגו.

עבודתו הספרותית

רוב ספרי הפנטזיה והסיפורים הקצרים שכתב פייסט הינן חלק מסאגת מלחמת הבקיע, המתרחשת בשני עולמות, מידקמיה וקלוואן. קוסמים אנושיים ויצורים אחרים בשני העולמות מאפשרים ליצור בקיעים (Rifts באנגלית) המאפשרים לחבר בין כוכבי לכת שונים במערכות שמש שונות. מידקמיה הוא עולם שנוצר בתחילה כאלטרנטיבה למשחק מבוכים ודרקונים על ידי פייסט ומספר חבריו, בעת שלמדו באוניברסיטת קליפורניה בסן דייגו.
פייסט פרסם שלושה ספרים מחוץ לסאגת מלחמת הבקיע, הראשון ביניהם, Faerie Tale, הוא ספר פנטזיה אפל המתרחש במדינת ניו יורק. בנוסף, פרסם מספר סיפורים קצרים באנתולוגיות ספרותיות שונות.

ספרים נוספים

פייסט פרסם בנוסף את טרילוגיית האימפריה (3 ספרים) עם ג'ני וורטס, שני ספרים בסדרת בני קרונדור, סאגת מלחמת הזוחלים, וסדרת מורשת מלחמת הבקיע, קונקלאוות הצללים, סאגת המלחמה האפלה, סאגת מלחמת השדים וסאגת מלחמת הכאוס.

מיזמים נוספים

פייסט היה מעורב ביצירת משחק מחשב בשם קרונדור (באנגלית: Betrayal At Krondor), המבוסס עלילתית על הדמויות מספריו וההתרחשויות במסגרת מלחמת הבקיע. המשחק שוחרר ב-1993. מאוחר יותר, פיתח פייסט את עלילת המשחק לספר בשם דומה שיצא לאור ב-1998.
יורם שפירא

ביוגרפיה

שפירא נולד ליצחק ולוטי (לבית פרידלר) שפירא, ילידי הורודנקה, חלוצים בני העלייה הרביעית וממיסדי המושב צופית. שפירא גדל במושב צופית ולמד בתיכון בכפר סבא.
בשנת 1954 התגייס לעתודה האקדמית, ללימודי הנדסת מכונות בטכניון, ובסיומם שירת בחיל הים הישראלי בתפקידים הנדסיים.
עם שחרורו בשנת 1961 החל לעבוד בתעשייה האווירית לישראל (תע"א) שהייתה בחיתוליה. באותה תקופה נוסד מפעל ב', לימים מבת, בראשותו של אורי אבן-טוב, ושפירא נמנה עם ראשוניו.
שפירא נמנה עם הגרעין הראשון של מפתחי הטיל גבריאל, שהתבסס על טיל קודם בשם לוז שפיתחה רפאל. שפירא שימש כראש צוות ההנדסה המכנית האחראי לתכנון גוף הטיל וחלקים אחרים במערכת הנשק, והיה האחראי הכולל על ייצור הטיל והמערכות והתקנתם על ספינות הטילים ספינות סער של חיל הים ("ספינות שרבורג").
בתחילת שנות השבעים, הוצב במשלחת תע"א בניו-יורק, ושימש כמתאם הנדסי של התע"א בארצות הברית וכאחד מהאחראים על הרכש. במהלך תקופה זאת, השלים תואר שני בניהול תעשייתי באוניברסיטת קולומביה. במהלך מלחמת יום הכיפורים היה פעיל בקידום רכש מערכות מיוחדות שנדרשו לחיל-האוויר הישראלי והתע"א במלחמה.
בשנים 1975–1980, כיהן כמנהלו השלישי של מפעל רמת"א של התעשייה האווירית, בבאר-שבע. בתקופה זו פיתח המפעל ביוזמת יורם שפירא את ספינות ה"דבורה" לשוק העולמי ולחיל הים הישראלי, וכן ספינות קטנות יותר מסוג "שפירית" המשמשות לשיטור וסיור במים רדודים ולאורך נהרות. כמו כן פותחו במפעל בתקופה זאת מערכת "מגוב" והדור הראשון של כלי הרכב המשוריין "ראם".
בשנת 1980 מונה לסגן מנהל חטיבת האלקטרוניקה אשר הוקמה לא מכבר. בתקופה זו פרצה החטיבה לתחום החלל, ופותחו הלוויינים הראשונים ממשפחת אופק, והטילים אשר שיגרו אותם לחלל. הלקחים שנלמדו בפרויקט הגבריאל יושמו לפיתוח טילים מתקדמים מונחי לייזר, פצצות חכמות וכלי טיס בלתי מאוישים.
בשנת 1985 מונה לסמנכ"ל התעשייה האווירית ולמנהל חטיבת הטכנולוגיות שלה. בין היתר היה אחראי לארבעה ממפעלי החברה – רמת"א בבאר שבע, שה"ל בלוד, מת"א בירושלים ותעשיות גולן שברמת הגולן שהיו ספקים עיקריים של מערכות מוטסות לפרויקט הלביא .
להרחבה על פועלו במסגרת התעשייה האווירית ראו קישור לסרט- יורם שפירא בתעשייה האווירית.
החל מתחילת שנות התשעים כיהן כנשיא וכמנכ"ל של קומודור אביאיישן (Commodore Aviation), שבסיסה במיאמי, חברה בת של התע"א לשיפוץ מטוסים ותחזוקתם.
לאחר פרישתו מתע"א שימש כדירקטור במגוון חברות ביניהן: אלביט מערכות, דלק, ורדינון וכלל פיננסים.
נשוי לד"ר שוש שפירא ולהם שלושה ילדים.
אנדרטה לחללי אגד ארטילרי 212

האנדרטה

במהלך המלחמה השתייך אגד 212 לעוצבת געש בפיקודו של רפאל איתן ועמד בקרבות מיומם הראשון.
האנדרטה הוקמה בשנת 1976 לצד כביש 91 בדרך העולה מנהר הירדן ההררי אל רמת הגולן, באזור בו פרס האגד לראשונה במהלך המלחמה.
האנדרטה מורכבת מבסיס בטון עליו נשענות תיבות מתכת ריקות המונחות זו על גב זו באופן מדורג היוצר ספירלה. במרכז האנדרטה מספר מוטות אלומיניום המתנשאים לגובה ששה מטרים.
האנדרטה עוצבה על ידי הצייר הילל פסח, אשר פיקד במהלך המלחמה על אחד מגדודי האגד.
נמל התעופה הבינלאומי בייג'ינג קפיטל

טיסות לישראל

חברת אל על מפעילה מדי יום טיסה מנמל התעופה בן-גוריון אל הנמל. 
ב 28 באפריל 2016 החלה חברת האינאן איירליינס להפעיל אף היא טיסות סדירות לישראל במטוסי איירבוס A330.
Scars on Broadway (אלבום)

האלבום

באחד הראיונות נשאל מאלכיאן מה תהיה המגמה המוזיקלית של הופעות הבכורה של האלבום, והוא השיב: "סביר להניח שזה יהיה משהו אלקטרוני, מעורב עם הסגנון האמריקאי-מסורתי. תהיה גם השפעה של הת'ראש מטאל, דת' מטאל, בלאק מטאל ודום מטאל. [...] גם כשהמוזיקה פורצת החוצה, המבנה נשאר יציב, ממש כמו המוזיקה של System Of A Down".
בראיון שנערך בשלבים מתקדמים יותר, מאלכיאן הצהיר שהמוזיקה באלבום הבכורה Scars on Broadway תהיה מושפעת גם מאמני רוק קלאסי כגון דייוויד בואי, בריאן אינו, וניל יאנג. 
מאלכיאן ציין גם כן שהכתיבה באלבום הנוכחי תהיה יותר מבוססת, בהשראת ניל יאנג ודייוויד בואי, בניגוד לטכניקת הכתיבה שלו בלהקת System Of A Down, אשר הייתה מאוד מעורפלת.
לפי מקור מ-blabbermouth.net, ההקלטות לאלבום החלו מה-27 בספטמבר 2007. 
לפהי החלת ההקלטות מאלכיאן גיבש את ההרכב הקיים של הלהקה, וצירף ללהקה (אשר בהתחלה כללה רק את עצמו ואת ג'ון דאלמיאן, המתופף של System Of A Down) את נגן הגיטרה פרנקי פרז, נגן כלי ההקשה דני שמון והבסיסט דומיניק סיפרלי.
דארון חבר לגרת' קטלי בסטודיו, על מנת שיעזור לו בהקלטות. לפי האתר הרשמי של הלהקה, כבר מה-6 בדצמבר 2007, קטעי התופים הוקלטו במלואם, והלהקה עברה לשלב הבא בהקלטה.

They Say

החל מה-28 במאי 2008, הסינגל הראשון של הלהקה - "They Say" (בתרגום חופשי: "הם אומרים") היה זמין להורדה לרכישה דרך חנות המוזיקה של iTunes. ב-20 ביוני פירסמה הלהקה קטע וידאו קצר מהקליפ של השיר. הקליפ עלה לרשת במלואו לראשונה באתר Yahoo!, ב-27 ביוני.

Chemicals

ב-3 ביוני 2008, הלהקה הצהירה שבכוונה להוציא סינגל שני בשם "Chemicals", וב-8 ביוני, הסינגל היה זמין להאזנה ולהורדה מהרשת.
ב-9 ביוני, יום לאחר שהסינגל עלה לרשת, הלהקה פירסמה קטע מהקליפ של השיר שעתיד לצאת כסינגל.

שירים נוספים

בהופעה החיה הראשונה של הלהקה, הלהקה ניגנה את אמצע השיר הנקרא Enemy, קטע "הפוגה", שהיה נהוג לנגנו גם בהופעות החיות של System Of A Down.
במהלך המופע בברלין, הלהקה ניגנה קטע מתוך שיר הנקרא Hungry Ghost. השיר צפוי להופיע כרצועת בונוס במהדורת האלבום שתצא ביפן.
לנה אולין

ביוגרפיה

אולין נולדה בסטוקהולם בירת שוודיה, והיא הצעירה משלושה אחים. הוריה הם בריטה אליס, שחקנית וזמרת, ולסטיג אולין, במאי, זמר ושחקן. אחיה הוא הזמר השוודי מאטס אולין. אולין הייתה תלמידה מצטיינת, וסיימה את לימודיה בממוצע 4.9 (מתוך 5.0 שהוא המקסימום האפשרי בשוודיה). באוקטובר 1975, זכתה בתחרות יופי בהלסינקי, פינלנד. לפני שהחלה בקריירת המשחק, עבדה כמורה מחליפה וכאחות בבית חולים, ולמדה רפואה באוניברסיטה.
בשנים 1976–1979 למדה משחק באקדמיה הלאומית לאומנות של דנמרק (הידועה היום בשם "NAMA"). לאחר מכן הופיעה אולין יותר מעשור באנסמבל המלכותי לדרמה של שוודיה (1980–1994), במחזות קלאסיים כגון שייקספיר וסטרינדברג. בנוסף הופיעה בתפקידים קטנים בסרטים של הבמאי אינגמר ברגמן שהופקו על ידי הטלוויזיה השוודית.
הבמאי אינגמר ברגמן ליהק אותה לראשונה לתפקיד קטן בסרט "Face to Face". לאחר מכן היא הופיעה על הבמה הלאומית בסטוקהולם, בהפקות שונות אשר בוימו על ידי ברגמן, ובהפקה של ברגמן של "המלך ליר" (בה היא שיחקה את קורדליה). בהמשך יצאה אולין לסיבוב הופעות בתיאטראות לאומיים בפריז, ברלין, קופנהגן, מוסקבה ואוסלו.

חיים אישיים

ב-1987 ילדה את בנה הבכור, אוגוסט רמברג. אביו היה השחקן השוודי אוז'אן רמברג, אתו חיה מספר שנים (מ-1970) ובנוסף הופיעה אתו בהפקות רבות. היחסים ביניהם הסתיימו בסוף שנות השמונים. ב-1994 נישאה לבמאי הקולנוע לאסה הלסטרם, אותו פגשה ב-1992 בשוודיה. ב-1995 נולדה בתם, טורה מריה אלין. להלסטרם בן נוסף מקשר קודם.
כיום חיה אולין בניו יורק עם בעלה וילדיה. ב-2005 היא שבה לתקופה קצרה לשוודיה, לצורך צילומי סרט בבימויו של הבמאי הדני סימון סטהו.
האישי הוא הפוליטי

המאמר של קרול האניש

קרול האניש (Carol Hanisch) הייתה פעילה בקבוצה "נשות ניו יורק הרדיקליות" (New York Radical Women), ודמות בולטת בתנועה הפמיניסטית, שכתבה מאמר על החשיבות הפוליטית של קבוצות להעלאת תודעה פמיניסטית בפברואר 1969 בגיינסוויל, פלורידה. במקור היא כתבה את המאמר עבור Southern Conference Educational Fund, אך הוא פורסם בספר Notes from the Second Year: Women’s Liberation ב-1970 

האניש ביקשה להפריך את הרעיון שנושאים כמו מין, מראה חיצוני, הפלות, טיפול בילדים וחלוקת העבודה בין בני זוג הן רק בעיות אישיות, ללא משמעות או השלכות פוליטית. היא רצתה להוכיח שאילו אינן בעיות אישיות אלא סוגיות חברתיות שנשים רבות מתמודדות איתן. היא עודדה נשים להתגבר על האשמה עצמית, לדון על הסוגיות הללו עם נשים אחרות, ולהתארגן באופן קולקטיבי נגד השליטה הגברית בחברה. האניש לא השתמשה בביטוי "האישי הוא הפוליטי" במסה, אך כתבה:
אחד הדברים הראשונים שאנו מגלות בתוך הקבוצות האלה, זה שבעיות אישיות הן בעיות פוליטיות. אין בשלב זה פתרונות אישיים. יש רק פעולה קולקטיבית עבור פתרון קולקטיבי.
המאמר פורסם תחת הכותרת, "האישי הוא פוליטי", בספר Notes from the Second Year: Women’s Liberation ב-1970. נראה שעורכות הספר, שלומית פיירסטון ואן קוד (Anne Koedt), נתנו למאמר את כותרתו המפורסמת, אך לדברי קרי ברץ, עורכות הספר ופמיניסטיות אחרות לא לקחו קרדיט על חיבור האימרה. "במקום זאת," ברץ כתבה, "היא מצטטת מיליוני נשים בשיחות פרטיות וציבוריות, כאילו הביטוי נולד מהחוויות הקולקטיביות של המחברות". המאמר פורסם שוב בספר Radical Feminism: A Documentary Reader.
השימוש הרחב באמרה החל באספות של קבוצות פמיניסטיות רדיקליות עם פרסום המאמר כחלק מביקורת על מבנה המשפחה הגרעינית וערכי המשפחה.  האמרה הפכה למטבע לשון ביקורתית של הפמיניזם הרדיקלי, תוכניות ללימודי נשים ופמיניזם בכלל. בניגוד לפמיניזם הליברלי שביקש לפלס לנשים מקום במסגרות גבריות (זכות הצבעה, למשל), האמרה האישי הוא הפוליטי שמה זרקור על כך שהמסגרות הגבריות הן אלו שעיצבו את אי השוויון בחברה.
מחנה בסטיון

מחנה בסטיון (Camp Bastion) היה הבסיס הצבאי הראשי של בריטניה באפגניסטן. הוא הוקם בשנת 2006 במחוז הלמנד שבדרום המדינה. המחנה שיכן כ-12,000 אלף חיילים מבריטניה, ארצות הברית ומדינות נוספות, שפעלו במסגרת כוח הסיוע הביטחוני הבינלאומי, ושימש כבסיס מרכזי לפעולות במחוז הלמנד. בין היתר פעלו בו שדה תעופה ובית חולים שדה גדולים.
בספטמבר 2014 עזבו חיילי כוח הסיוע הביטחוני הבינלאומי את המחנה והוא נמסר לידי כוחות הביטחון של אפגניסטן.

המחנה

המחנה הוקם בשנת 2006 על ידי חיל ההנדסה הבריטי וקבלנים אזרחיים. כאתר להקמתו נבחר אזור מדברי מרוחק ממקומות יישוב בגובה של כ-850 מטרים מעל פני הים מצפון מערב לעיר לשקר גא (בפשטו: لښکرګاه), בירת מחוז הלמנד. במקור הוקם מחנה בקיבולת של 2,000 חיילים. מאז הורחב מספר פעמים. כיום הוא משתרע על שטח באורך של 6.4 קילומטרים וברוחב של 3.2 קילומטרים, והוא בעל קיבולת מקסימלית של 28,000 חיילים. הוא מוקף בגדרות ובתלתליות תיל דוקרני, בחיישני תנועה וחום ובמספר רב של מגדלי שמירה.
למחנה מפעל משלו לאספקת מים, הנשאבים ממאגרי מי תהום מקומיים. היו במחנה שירות אוטובוסים, כוח משטרה ותחנת כיבוי אש. הצבא הבריטי הקים בו לצורכי אימונים דגם של כפר אפגני. נמצאה בו גם כלבייה עבור כלבים המצויים בשירות הצבא הבריטי.
בבסיס שהו חיילים מבריטניה, ארצות הברית, אפגניסטן, אסטוניה, דנמרק וטונגה וכן עובדי חברות קבלניות אזרחיות העורכות עבודות עבור הכוח הצבאי הבינלאומי. במחנה נערכו גם אימונים של חיילי צבא אפגניסטן על ידי מדריכים בריטים. 
בשכנות למחנה נמצאו בסיסים של צבא ארצות הברית (מחנה לת'רנק) ובסיס של צבא אפגניסטן. 
בשנת 2006 ביקר במחנה ראש ממשלת בריטניה טוני בלייר. הוא שוחח עם חיילים שם ותיאר בפניהם את המחנה כ"פיסת מדבר מיוחדת... שבה יוכרע גורל ביטחון העולם בתחילת המאה ה-21".
המחנה הותקף מספר פעמים על ידי אנשי הטליבאן. בהתקפה החמורה ביותר, ב-14 בספטמבר 2012, השתתפו 19 תוקפים. הם פוצצו פתח בגדר ההיקפית של המחנה וחדרו לתוכו, הרגו שני חיילים אמריקאים, השמידו שישה כלי טיס אמריקאים על הקרקע וגרמו נזק לעוד שני מטוסים ולמספר מבנים. התוקפים הובסו על ידי חיילים בריטים ואמריקאים וכולם למעט אחד נהרגו.
בשנת 2013 פרסמה רשת ה-BBC מסמכים שלפיהם מוחזקים במחנה 85 אזרחים אפגנים. שר ההגנה פיליפ המונד אישר בתגובה שבריטניה מחזיקה במחנה 80 עד 90 עצורים אפגנים, וטען כי החזקתם שם היא חוקית.

הבסיס האווירי

בשנת 2006 נסלל בבסיס מסלול הטיסה הראשון, שנועד לתנועת מטוסים מינימלית. בשנה שלאחר מכן נסלל בו מסלול בטון באורך של 2,350 מטרים, שהתאים לעד 5,000 תנועות מטוסים בחודש. 
בפברואר 2011 הושלמה במחנה הקמת מסלול טיסה שני. מסלול הבטון, באורך של 3,500 מטרים, מתאים לשימוש של מרבית דגמי המטוסים הצבאיים והאזרחיים. באותה שנה הושלמה הקמת מגדל פיקוח חדש באתר. 
בשנת 2014 היו בשדה התעופה 600 תנועות מטוסים ומסוקים ביום לצורכי מבצעים, רפואה ולוגיסטיקה.

בית החולים

במחנה פעל בית חולים שדה גדול, שאויש על ידי רופאי הכוחות המזוינים של בריטניה ושל ארצות הברית. צוותו כלל כירורגים כלליים, אורתופדים, רופאים מרדימים ואחיות. הוא העניק טיפול לנפגעים מכל יחידות כוח הסיוע הביטחוני הבינלאומי באפגניסטן, והם הוטסו ממנו בהמשך לטיפול בבתי חולים בארצות מולדתם. בבית החולים טופלו גם אזרחים אפגנים. בית החולים נסגר בספטמבר 2014.

הנצחה

האנדרטה לזכר חללי בריטניה במלחמת אפגניסטן, הניצבת במשתלת הזיכרון הלאומית, נקראת אנדרטת מחנה בסטיון על שם המחנה.
ילדי שי

הסדרה

סדרת הספרים הייתה ראשונה מסוגה בספרות החרדית והיא מקבילה במובנים רבים לסדרות פופולריות בציבור החילוני כמו "חסמבה" או "החמישייה הסודית". בשונה מספרים חרדיים רבים מאותה הסוגה, החבורה כוללת הן בנים והן בנות, שבדרך כלל פחות מעורבות ב"אקשן" של העלילה. עם זאת, בדרך כלל נשמרת ההפרדה המגדרית בעלילה.
סדרת הספרים מתארת את עלילותיה של חבורת ילדים משכונת עזרת תורה בירושלים. חבריה הם בני משפחת וולף - חני, שייקו ותמי, בתם המאומצת של הוולפים, ובני משפחת וייס השכנים לבניין, יענקי ובתיה.
הספרים האחרונים של הסדרה עוסקים במסעותיה של משפחת וולף במזרח הרחוק, אליו הגיעו בשליחות, ומלווים בתצלומים של מסע שערכה הסופרת עם בנותיה, משולבים באיורים ובתמונות אחרות.
יאניק אלנו

יאניק אלנו
(בצרפתית: Yannick Alléno ,‏ נולד ב-16 בדצמבר 1968) הוא שף צרפתי. מסעדתו במלון "מריס" בפריז קיבלה משנת 2007 שלשה כוכבים במדריך מישלן האדום ועליהם היא שומרת מאז (נכון לשנת 2011).

קורות חיים

יאניק אלנו נולד בפיטו (Puteaux) בשנת 1968 במשפחה של בעלי ביסטרו ואהבתו לאמנות הבישול התבטאה משחר ימיו. כילד הירבה לעזור לאמו בהכנת הארוחות. בגיל 16, בשנת 1984 עבר כראשון במחזורו קורס למלונאות בתיכון סנטוס דימון בסן קלו והחל משנת 1986 נכנס כחניך בתחום המגדנאות במלון לוטציה בפריז.
המשיך השתלמויותיו בבתי המלון "רויאל מונסו", "סופיטל" בסוור ו"מריס" ( Hôtel Meurice), כמו כן במסעדת דרואן, אחר כך במלון סקריב.
בשנת 2003 מונה בראש מסעדת המלון מריס ברחוב ריבולי 228 ברובע 1 של פריז, כשצוותו מונה 74 עובדים. 
ב-2004 המדריך מישלן העניק לו שני כוכבים. בשנת 2007 הוא נבחר להיכלל בחברת גדולי השפים של צרפת לאחר שזכה בשלושה כוכבים במדריך מישלן. המסעדה נכללת גם במדריך השולחנות הגדולים בעולם. 

תחת ניהולו המסעדה הגסטרונומית של המלון מריס הגיעה לשיא פרסומה. ויאניק אלנו הוכתר בשנת 2008 כשף השנה. 
"מטבחי הוא כמו עירי, ועירי היא פריז" הצהיר השף, שהצטיין בכשרון להמציא מחדש מנות מהמטבח המסורתי כאשר פירושיו מערבים דיוק ומקוריות, בלי שום אקסטרווגנצה. 
אלנו מפיק השראתו מהמוצרים וה"טרוארים" על מנת לגשר בין המסורת הקלאסית ולמודרניות. 
בשנת 2008 הקים אלנו את חברתו - "קבוצת יאניק אלנו" המיועדת להפצת רעיונותיו ומוצריו המותגים בצרפת ובעולם בתחום מסעדנות הפאר. באותה בשנה לקח בידיו גם את ניהול מסעדת "לה שבאל בלאן" ("הסוס הלבן") בקורשבל, כעת בעלת שני כוכבי מישלן.
קריסטל קוקס

קריירה

קוקס זכתה במדליית הזהב עם נבחרת ארצות הברית בריצת 4X400 מטר נשים באולימפיאדת אתונה 2004, היא השתתפה במקצה המוקדם אך לא הייתה חברה ברביעייה שהגיעה למקום הראשון בגמר. באותה שנה הייתה קוקס אלופת ארצות הברית בריצת 200 מטר נשים באולמות.
קוקס השתתפה בתוכנית הריאליטי הישרדות ששודרה בארצות הברית בסתיו 2008. בפרק ששודר ב-11 בדצמבר 2008 חברי השבט הצביעו נגדה והיא הפכה לחברה החמישית בחבר המושבעים והמודחת ה-13 לעונה זו.
בשנת 2010 הודתה קוקס כי השתמשה באימרוץ בין השנים 2001–2004 ובעקבות כך IAAF ביטלה את כל הישגיה שנקבעו בתקופה זו והיא הורחקה מהשתתפות בתחרויות למשך 4 שנים. מדליית הזהב האולימפית שבה זכתה נלקחה ממנה. בשנת 2013 הוחלט על ידי IAAF והוועד האולימפי הבינלאומי שמדליית הזהב, לא תילקח מיתר האתלטיות מארצות הברית שהשתתפו בריצת השליחות, מאחר שהיא השתתפה רק בשלב המוקדמות.
כריתת כיס המרה

רקע

כריתת כיס מרה מבוצעת במקרה של תסמינים חמורים ביותר של אבני מרה, או במקרה של דלקת חריפה בכיס המרה. הניתוח מבוצע אם אין בעיות קרישת דם, בעיות של המערכת החיסונית, או בעיות אחרות שעלולות להביא לסיבוכים. במקרה של דלקת רצוי לדחות את הניתוח עד תום הטיפול במחלה. אם התקף הדלקת נעלם לרוב תדחה הכריתה בחודשיים ואף יותר. אם במהלך הדלקת חלה התנקבות של כיס המרה, מופיע נמק, או מתפתחת מורסה, הצורך בכריתת כיס המרה עולה.

אבחנה של אבני מרה ודלקת בכיס המרה

אולטרסאונד היא שיטת אבחנה מצוינת לאבני מרה.
באבחון של דלקת חריפה של כיס המרה מסתמכים בעיקר על התסמינים שכוללים:כאב שגובר במהירות ומחמיר בעת נשימה עמוקה, בחילה והקאה, התקשות שרירי הבטן בצד ימין, חום גבוה מהנורמלי ועולה בהדרגה. ישנם תסמינים של סיבוכים (ניקוב בכיס המרה, נמק או מורסה) הדורשים ניתוח: חום גבוה מאוד, רעידות, חסימת מעיים ועלייה בתוך שעות ספורות בספירת תאי הדם הלבנים. האבחנה מצריכה ספירת תאי דם, כימיה בדם, בדיקות תפקודי כבד (GGT ,GOT ,GPT)ובדיקת האנזים עמילאז.
לאחר כל מיני התפתחויות ברפואה, כדוגמה: הלפרוסקופיה, הצורך בכריתת כיס המרה פחת או שנעשה בלפרוסקופ.

ביצוע הניתוח

כאשר הניתוח מתבצע בשיטה הפתוחה, ללא לפרוסקופיה, חותכים את חלקה הימני של הבטן, המנתח בוחן את צינור המרה ומוציא ממנו, לרוב, את האבנים שנתקעו בו. במקרה של עמילאז גבוה המנתח יבחן את הלבלב.

התאוששות

לאחר הניתוח יוכנסו לגוף נקזים לניקוז עודף הנוזלים מאתר הניתוח. לפעמים יש גם צורך בצינור לניקוז המרה. לאחר שלושה ימים יותר לאכול ולשתות כרגיל, עד אז המזון יוכנס דרך הוריד. השהות בבית החולים נמשכת לכל היותר עשרה ימים. 
כריתת כיס המרה אינה פוגעת בהרגלי האכילה. כריתת כיס המרה אינה פוגמת בייצור המרה, אלא שלאחר הכריתה, המרה מופרשת ישר מהכבד לתריסריון.
אנפילד 8000

חברת "Enfield Automotive"

חברת ייצור המכוניות החשמליות "Enfield Automotive" היא בבעלותו של היווני "Giannis Goulandris". בעל החברה, Giannis Goulandris איחד את חברת "Enfield Automotive"  עם חברת "Giannis Goulandris" אשר ממוקמת ביון ב-"Ermoupoli".

מנוע וסוללות דגם "אנפילד 8000"

מנוע 8.0 כ"ס (6kw) (סוג המנוע: 72 volt DC series wound).
8 סוללות - 12  וולט, 55 אמפר, (סוג הסוללה: Flooded lead acid 220Ah).
טווח הסוללה - 80-145 ק"מ.
AISI

היסטוריה

הסוכנות הוקמה במסגרת הרפורמה במערך המודיעין האיטלקי והיא יורשת שירות המודיעין וביטחון הדמוקרטיה (SISDE, Servizio per le Informazioni e la Sicurezza Democratica) שהיה סוכנות הביון הפנימית באיטליה מאז 1977.
פרנקו גבריאלי היה ראש הארגון הראשון, לאחר שהנהיג קודם את שירות המודיעין וביטחון הדמוקרטיה עד לפירוקו. הוא המשיך לכהן כראש ארגון ביטחון הפנים של איטליה עד יוני 2008.
יברומאידאן

יברומאידאן (באוקראינית: Євромайдан) הוא כינוי לסדרת אירועים באוקראינה שהחלו ב-21 בנובמבר 2013 שבהם נהרגו 125 בני אדם. כתגובה אזרחית להחלטת ממשלת אוקראינה שלא לחתום על הסכם שיתוף פעולה עם האיחוד האירופי. ההפגנות זכו לכינוי "Євромайдан" ("יברו מאידאן"), היינו, "כיכר האירו", על שם כיכר מאידאן נזאלז'נוסטי בקייב, בה החלו ההפגנות.
ב-22 בפברואר 2014 השיגו גורמי האופוזיציה את מטרתם. הראדה העליונה (הפרלמנט האוקראיני) הדיחה את הנשיא ויקטור ינוקוביץ' מתפקידו. כנשיא וכראש ממשלה בפועל כיהן יושב ראש הפרלמנט אולכסנדר טורצ'ינוב, עד הבחירות שהתקיימו ב-25 במאי, בהן ניצח פטרו פורושנקו. כן החליט הפרלמנט על שחרורה ממאסר של ראש הממשלה לשעבר יוליה טימושנקו.
מעבר למתחים הפנימיים בין גורמי אופוזיציה לשלטון, גורם נוסף המשפיע על הסכסוך באוקראינה הוא היותה של המדינה מעין מדינת חיץ בין המזרח למערב, ועל כן זירת התגוששות בין המערב (אירופה וארצות הברית) לבין רוסיה ובעלות בריתה.
במהלך חודש מרץ נערכה הצבעה בחצי האי קרים (שבו רוב לאזרחים ממוצא רוסי) בנוגע להתנתקות מאוקראינה "החדשה" והפיכה לחלק מרוסיה בגיבוי מלא של רוסיה בראשות פוטין. בהצבעה זו תמכו כמעט כל המצביעים בהצטרפות לרוסיה.

רקע

במרץ 2012, נציגי ממשלת אוקראינה ונציגי האיחוד האירופי ניסחו הסכם מחודש בין אוקראינה לאיחוד בדבר שיתוף פעולה ואפשרות להצטרף לאיחוד, לאחר שנציגי אוקראינה החלו במגעים להצטרף לאיחוד כבר בשנת 2007, תחת נשיאותו של ויקטור יושצ'נקו. ההסכם המחודש שעליו דנו הנציגים במרץ 2013, נועד להחליף הסכם ביניים קודם שנחתם בין הצדדים בתקופת הנשיא יושצ'נקו, כשההסכם החדש נועד לאפשר ולהקל את דרכה של אוקראינה להצטרפות לאיחוד האירופי. רוסיה מצידה יצרה לחץ על אוקראינה על ידי סנקציות קלות בהתחלה ולבסוף, באוגוסט 2013, עצרה רשות המכס הרוסית כניסת סחורות מאוקראינה לחלוטין. תחת איום לנתק את אספקת הגז מרוסיה לאוקראינה, נערכה הצבעה בקבינט האוקראיני שבסיכומה הוחלט לדחות את החתימה על ההסכם לשיתוף פעולה עם האיחוד האירופי, דבר שגרר אחריו מחאה עממית רחבה נגד החלטת הממשלה.
קספר דולברג

סילקבורג

דולברג התחיל לשחק כדורגל בקבוצת כדורגל מקומית ובגיל 13 הצטרף למחלקת הנוער של סילקבורג. ב-17 במאי 2015 דולברג ערך את הופעת הבכורה שלו בקבוצה הבוגרת בהפסד 2-0 נגד ברונדבי. דולברג הספיק לשחק עוד שני משחקי ליגה במדי הקבוצה.

אייאקס

ב-5 בינואר 2015 אייאקס ההולנדית הודיעה כי דולברג יחתום בקבוצה בקיץ על חוזה לשלוש שנים. דולברג אותר על ידי הסקאוט ג'ון סטין אולסן שהביא לאייאקס בעבר שחקנים כמו: זלאטן איברהימוביץ', ויקטור פישר וכריסטיאן אריקסן. ב-13 במאי 2016 דולברג האריך את חוזהו בקבוצה עד שנת 2021.
ב-26 ביולי 2016 דולברג ערך את הופעת הבכורה שלו בקבוצה הבוגרת בתיקו 1-1 נגד פאוק סלוניקי בו גם הבקיע את שער הבכורה שלו באייאקס. ב-7 באוגוסט 2016 דולברג ערך את הופעת הבכורה שלו בליגת העל ההולנדית במשחק הליגה נגד ספרטה רוטרדם. שבוע לאחר מכן הבקיע צמד בתיקו 2-2 נגד רודה. ב-20 בנובמבר, דולברג הבקיע שלושער בניצחון 0-5 נגד ניימכן ובכך הפך לזר הצעיר ביותר שכובש שלושער במדי אייאקס. בסיום אותה העונה העפיל עם קבוצתו לגמר הליגה האירופית, ופתח בהרכב קבוצתו שנוצחה 2-0 על ידי מנצ'סטר יונייטד.

ניס

ב-29 באוגוסט 2019 חתם בניס ששילמה עליו 20.5 מיליון אירו.

קריירה בינלאומית

בצעירותו, דולברג שיחק בכל הנבחרות הצעירות של דנמרק וכיום הוא עדיין פעיל בנבחרת הצעירה, אם כי הוא משתייך לסגל נבחרת הבוגרת.
ב-16 בנובמבר 2016 ערך את הופעת הבכורה שלו בנבחרת בניצחון 1-4 נגד קזחסטן. ב-10 ביוני 2017 הבקיע את שער הבכורה שלו בנבחרת בניצחון 1-3 נגד קזחסטן במסגרת מוקדמות מונדיאל 2018.
Chained to the Rhythm

וידאו קליפ

ב-18 בפברואר 2017, פרי פרסמה תצוגה מקדימה של הווידאו קליפ באתרי האינטרנט ובתצוגה היה ניתן לראות את השינוי של פרי, ובנוסף אמרה כי "היא רוצה לעורר את האנשים לגבי המצב שהעולם נמצא בו כיום". ב-21 בפברואר באותה שנה, הוציאה פרי את הווידאו קליפ הרשמי בערוץ ה-Vevo שלה. הווידאו קליפ צולם בפארק השעשועים "Six Flags Magic Mountain" שבסנטה קלריטה, קליפורניה. בווידאו קליפ ניתן לראות את פרי כאשר היא נוסעת ברכבת ההרים, בתוך פארק שעשועים עתידני בשם "Oblivia". על פי גיל קאופמן ממגזין הבילבורד נאמר כי: "בווידאו קליפ יש מספר רמזים לא כל כך ברורים על רגשותיה של פרי על המצב הפוליטי הנוכחי במדינה". הווידאו קליפ נכון ל-26 ביוני 2017, צבר קרוב ל-300 מיליון צפיות והוא הווידאו קליפ ה-17 הנצפה ביותר ב-2017, והוא הווידאו קליפ ה-13 הנצפה ביותר של הזמרת.